**PÁLYÁZATI FELHÍVÁS**

Budapest XVI. kerületi Polgármesteri Hivatala, mint kiíró (1163 Budapest, Havashalom u. 43.) nyilvános egyfordulós pályázatot hirdet a

**1163 Budapest, Havashalom u. 43. alatti Budapest XVI. kerületi Polgármesteri Hivatal főépület földszintjén lévő melegítő konyha, étterem és büfé, mint nem lakáscélú helyiség együttes bérbeadására**

jelen felhívás mellékletében foglalt tartalommal és feltételekkel.

**A pályázat benyújtásának határideje**: **2025. szeptember 08. 09.00 óra**

(Határidőn túl érkezett pályázat érvénytelennek tekintendő.)

**Helye:** Budapest Főváros XVI. kerületi Önkormányzat Ügyfélszolgálati Irodája (1163 Budapest, XVI. kerület Havashalom u. 43.).

**Ajánlatok felbontásának ideje:** **2025. szeptember 08. 12.00 óra**

(Az ajánlatok felbontása zártkörűen zajlik)

**Helye:** Budapest Főváros XVI. kerületi Önkormányzat Irodája (1163 Budapest, XVI. kerület Havashalom u. 43. II. em. 217.).

**A pályázatok elbírálására biztosított határidő**: **2025. október 31.**

Az elbírálási határidőt a kiíró – indokolt esetben-egy alkalommal, legfeljebb 30 nappal meghosszabbíthatja. Az elbírálásra nyitva álló, meghosszabbított határidőről, ezzel egyidejűleg az ajánlati kötöttség időtartamának meghosszabbodásáról a pályázókat tájékoztatjuk.

**Ajánlati kötöttség időpontja**: **2025. november 30.**

A pályázó ajánlati kötöttsége az ajánlat benyújtásától számítva a pályázati felhívásban meghatározott időpontig tart, amelyet a kiíró egyoldalú írásbeli nyilatkozatával meghosszabbíthat. Az ajánlati kötöttség megszűnik, ha annak határideje lejár, illetve ha a kiíró ezen időponton belül a pályázat nyertesével szerződést köt, vagy írásban közli, hogy a pályázati eljárást eredménytelennek minősíti.

Budapest, 2025. augusztus 19.

Kovács Péter

Polgármester

**A 1163 Budapest, Havashalom u. 43. szám alatti Budapest XVI. kerületi Polgármesteri Hivatal főépület földszintjén lévő melegítő konyha, étterem és büfé, mint nem lakáscélú helyiség bérbeadása pályázati felhívásának melléklete**

Pályázati feltételek:

1.

|  |  |  |  |
| --- | --- | --- | --- |
| **nem lakás célú helyiség címe** | **területnagyság** | **induló bérleti díj mértéke** | **befizetendő pályázati biztosíték összege** |
| 1163 Budapest, Havashalom u. 43. földszint | 80 m2 területű helyiség  melegítő konyha (a hozzá tartozó raktár- és egyéb kiszolgáló helyiségek), valamint étterem és büfé | 70 442 Ft/hó +Áfa | 268 385 Ft |

2. **A pályázatot zárt borítékban,** **„Budapest XVI. kerületi Polgármesteri Hivatal főépület földszintjén lévő melegítő konyha, étterem és büfé, mint nem lakáscélú helyiség együttes bérbevételi pályázat”** jeligével ellátva, a Budapest Főváros XVI. kerületi Önkormányzat Ügyfélszolgálati Irodáján (1163 Budapest, XVI. kerület Havashalom u. 43.) kell benyújtani.

Ajánlatot tenni kizárólag személyesen vagy meghatalmazott útján lehet. Az ajánlatot egy példányban kell benyújtani. **Az ajánlatot hivatalos cégszerű aláírással, valamint minden oldalát (beleértve a mellékleteket is) kézjeggyel** kell ellátni.

A **meghatalmazást** közokiratba, vagy ügyvéd által ellenjegyzett, vagy közjegyző által hitelesített teljes bizonyító erejű magánokiratba kell foglalni. A szabályos meghatalmazást a pályázathoz csatolni kell.

3. A pályázó köteles **3 havi bruttó bérleti díjnak megfelelő összegű pályázati biztosíték befizetésére**. **A befizetésről szóló banki igazolást, vagy postai csekket eredeti példányban a pályázathoz csatolni szükséges.** Pályázó pályázati csekket a Budapest XVI. kerületi Polgármesteri Hivatal Ügyfélszolgálati Irodáján kaphat.

Az ajánlat csak akkor érvényes, ha a **bontás időpontjában** a biztosíték a kiíró 11784009-15516006-10210004 számú, az OTP Zrt-nél vezetett Budapest Főváros XVI. kerületi Önkormányzat ingatlan letéti alszámláján rendelkezésre áll.

A nyertes pályázó által befizetett biztosíték szerződéskötés esetén a megkötött szerződést biztosító mellékkötelezettséggé (óvadék) alakul át és az óvadék összegébe beszámításra kerül.

A biztosítékot a pályázati felhívás visszavonása, az ajánlatok érvénytelenségének megállapítása esetén, valamint az elbírálást követően a nem nyertes pályázóknak 8 banki napon belül a Budapest Főváros XVI. kerületi Önkormányzat visszautalja a pályázó bankszámlájára. A bankszámla csak a pályázó nevére szólhat.

Nem jár vissza a biztosíték, ha a pályázó az ajánlati kötöttség időtartama alatt ajánlatát visszavonta, vagy a szerződés megkötésének meghiúsulása a pályázónak felróható, vagy az ő érdekkörében felmerült más okból hiúsult meg.

4. A pályázatnak tartalmaznia kell:

* A pályázónak ajánlatot kell tennie a szolgáltatás tartalmára**.**
* Szakmai bemutatkozás: a pályázó eddigi tevékenységének részletes ismertetése, referenciák
* Üzleti terv az étterem üzemeltetésével kapcsolatosan
* Az ingatlan bérleti díjára vonatkozó pályázati ajánlati összeget: Ft/hó+Áfa formában. **A minimum induló bérleti díjnál alacsonyabb ajánlati összeg érvénytelen.**
* A pályázó nyilatkozatát a pályázati felhívásban foglalt feltételek elfogadásáról és a részletes tájékoztatóban foglaltak megismeréséről;
* A pályázó nyilatkozatát az ajánlati kötöttség vállalásáról;
* A pályázó nyilatkozatát, hogy vállalja a helyiség karbantartását, állagmegóvását saját költségén;
* A pályázó nyilatkozatát arról, hogy a Budapest Főváros XVI. kerületi Önkormányzat felé nincs bármilyen helyiségbérlettel vagy egyéb bérlettel és ehhez kapcsolódó díjakkal összefüggő, lejárt tartozása;
* A pályázó nyilatkozatát arról, hogy a Budapest Főváros XVI. kerületi Önkormányzat felé nincs helyi adótartozása;
* Amennyiben a pályázó nem természetes személy, úgy a pályázó nyilatkozatát arról, hogy a díj- és adótartozással kapcsolatos feltételnek a cég jegyzésére jogosult valamennyi személy, valamint a cég valamennyi tulajdonosa is megfelel;
* A pályázó nyilatkozatát, miszerint nyertessége esetén vállalja a bérlői felelősségbiztosítás megkötését.

5. Az ingatlanra csak természetes személyek vagy a nemzeti vagyonról szóló 2011. évi CXCVI. tv. 3.§ (1) bekezdés 1. pontjában meghatározott átlátható szervezetek pályázhatnak.

A pályázathoz csatolni kell:

* + egyéni vállalkozói igazolvány másolatát, vagy egyéni vállalkozói tevékenység megkezdésének nyilvántartásba vételének igazolását (illetve az egyéni vállalkozói – igazolvány kiváltására irányuló szándéknyilatkozatot) vagy
  + 30 napnál nem régebbi, eredeti cégbíróság által kiállított cégkivonatot (illetve folyamatban lévő cégbejegyzési eljárás igazolását), vagy 30 napnál nem régebbi, közjegyző által hitelesített eredeti cégkivonatot,
  + 30 napnál nem régebbi, eredeti bíróság által kiállított nyilvántartásba vételről szóló igazolást, vagy 30 napnál nem régebbi, közjegyző által hitelesített eredeti nyilvántartásba vételről szóló igazolást (Alapítványok stb. esetében),
  + 30 napnál nem régebbi, közjegyző által készített aláírási címpéldányt. (Az aláírási címpéldány nem azonos az aláírás mintával. A pályázathoz kizárólag aláírási címpéldány fogadható el).
  + Nyilatkozatot az átlátható szervezetről (pályázati felhívás 1. sz. függeléke)
  + A pályázati biztosíték befizetéséről szóló banki igazolást, vagy postai csekk eredeti példányát.
  + A megjelölt tevékenység végzésére vonatkozó jogosultság igazolása
  + A kereskedelmi tevékenység végzésnek feltételeiről szóló 210/2009. (IX. 29.) Korm. rendeletben foglaltak betartására tett nyilatkozat

6. Pályázó köteles a pályázat benyújtása előtt a helyiség hasznosíthatóságáról, a végezhető tevékenységi körökre vonatkozóan tájékozódni.

A pályázat hivatalos nyelve magyar.

A pályázati felhívás és a részletes tájékoztató a Budapest Főváros XVI. kerületi Önkormányzat Ügyfélszolgálati Irodáján, a pályázat benyújtására biztosított határidőben, térítésmentesen kapható.

Bírálati szempontok:

A pályázatot az a pályázó nyeri el, aki a pályázati felhívásban rögzített feltételek valamennyi teljesítése mellett a legmagasabb bérleti díj megfizetésére tett ajánlatot.

A pályázati eljárás során hiánypótlásra van lehetőség (az ajánlati ár kivételével), amelyhez szükséges, hogy a pályázó az email címét a pályázatban megadja.

Az értékelő bizottság a pályázót e-mail-ben tájékoztatja, hiánypótlás szükségességéről. Pályázónak 5 munkanapon belül kell az Ügyfélszolgálati Irodára a hiányzó dokumentumok eredeti példányát benyújtani.

Pályázó az e-mail meg nem érkezésére nem hivatkozhat, az 5 munkanapos határidő jogvesztő.

**Pályázattal kapcsolatos információ:** 40-11-484 telefonszámon kérhető.

A helyiség megtekintése: [vagyoni@bp16.hu](mailto:vagyoni@bp16.hu) email címen időpont egyeztetés után lehetséges.

A nyertes pályázóval a Budapest XVI. kerületi Polgármesteri Hivatal bérleti szerződést köt Budapest Főváros XVI. kerületi Önkormányzat Polgármestere vonatkozó döntését követően.

A pályázat nyertese a befizetett pályázati biztosítékot a szerződéskötés időpontjáig Budapest Főváros XVI. kerületi Önkormányzatnál letétbe helyezi.

A bérlet időtartamára elhelyezett biztosíték mértéke 3 havi bruttó bérleti díjnak megfelelő összeg, melyet a bérlőnek a Budapest Főváros XVI. kerületi Önkormányzat ingatlan letéti alszámlájára kell befizetni. (Számlaszám.: 11784009-15516006-10210004)

Ha a pályázati eljárás nyertesével a szerződéskötés az erre nyitva álló határidő elteltével nem jön létre, avagy a megkötött szerződést a nyertes nem, avagy hibásan teljesíti, és emiatt az Önkormányzat a szerződést felmondja vagy a szerződést a felek közös megegyezéssel felbontották, akkor az önkormányzat jogosult a második legkedvezőbb ajánlatot tevő pályázóval szerződést kötni, vagy a pályázati eljárást eredménytelennek nyilvánítani és új pályázati eljárást kiírni.

A Budapest Főváros XVI. kerületi Önkormányzat az eljárás során mindvégig fenntartja azon jogát, hogy a versenyeztetési eljárást eredménytelennek nyilvánítsa.

# Részletes tájékoztató

**A 1163 Budapest, Havashalom u. 43. szám alatti Budapest XVI. kerületi Polgármesteri Hivatal főépület földszintjén lévő melegítő konyha, étterem és büfé, mint nem lakáscélú helyiség együttes bérbeadásáról**

A helyiség hasznosítása: *vendéglátóipari egység*

A helyiség területe: 80 m2

A helyiség közmű ellátása: elektromos áram, víz, gáz, csatorna

A bérleti díj tartalmazza a közüzemi szolgáltatás díjait

Az üzlet működésével kapcsolatos göngyöleg és szemét elszállításáról a pályázó saját költségen gondoskodik

Az induló bérleti díj mértéke: 70 442 Ft/hó +Áfa

Az Önkormányzat a bérleti díjat évenként megemeli legfeljebb az infláció mértékével, első alkalommal a bérleti szerződés aláírását követő tárgyév január 1. napjától

Óvadék elhelyezése: 3 havi bruttó bérleti díjnak megfelelő összeg

Bérleti szerződés időtartama: határozatlan idő, 3 hónapos felmondási idővel

A bérlő az alábbiak szerint köteles a büfé nyitvatartását biztosítani:

Hétfő – Csütörtök: 08 – 16 óráig

A bérlőnek az étteremben valamennyi munkanapon biztosítania kell a déli étkeztetést. A bérlőnek a konyhában térítésmentesen lehetőséget kell biztosítania kisebb munkahelyi rendezvények, valamint a Polgármesteri Hivatalban rendezett állófogadások lebonyolítására, melyre vonatkozóan Bérbeadó külön írásbeli értesítést küld, ilyen rendezvény megtartása esetén külön átadás-átvétel szükséges. A Polgármesteri Hivatal és a Budapest Főváros XVI. Kerületi Önkormányzat GAMESZ megközelítő létszáma 140 fő.

Az Önkormányzat biztosítja a beléptetést annak érdekében, hogy a hivatali ügyfélfogadási időn kívül is külsős vendégek igénybe vehessék a büfé, étterem szolgáltatásait. A helyiség teljes kihasználása érekében, a Bérbeadó előzetes jóváhagyása esetén egyéb tevékenység folytatható.

A konyha, étterem és büfé takarítása a bérlő kötelezettsége.

A bérlő az ingatlanrészt további bérletbe nem adhatja ki, gazdasági társaságba apportként nem viheti be, nem terhelheti meg, tilos jelen szerződésben nem foglalt további célú hasznosítása is.

A helyiségben történő bárminemű beruházáshoz és korszerűsítéshez a Budapest Főváros XVI. kerületi Önkormányzat előzetes írásbeli engedélye szükséges.

A helyiséget Budapest Főváros XVI. kerületi Önkormányzat megtekintett állapotban adja bérbe.

A bérleti díj megfizetésének módja: Budapest Főváros XVI. kerületi Önkormányzat által kibocsátott számla alapján.

Jogviszony megszűnésére vonatkozó kikötések:

* Rendes felmondással élhet bármelyik fél: 3 hónapos idővel
* Rendkívüli felmondással élhet bármelyik fél, ha a másik fél a szerződésben, a Lakástörvényben, vagy a Ptk-ban és az Önkormányzat mindenkor hatályos rendeleteiben rögzített szabályokat súlyosan megszegi.

Az Önkormányzat a bérleti díjat évenként megemeli legfeljebb az infláció mértékével, első alkalommal a bérleti szerződés aláírását követő tárgyév január 1. napjától.

A szerződés megkötését követően a bérlőnek közjegyző előtt egyoldalú tartozáselismerő nyilatkozatot kell aláírnia. Ebben tudomásul veszi, illetve kötelezi magát arra, hogy amennyiben a bérleti jogviszonya a bérbeadó által felmondásra kerül, vagy az lejár, el kell hagynia a bérleményt. A bérleti szerződés hatálybalépésének feltétele a közjegyzői okirat elkészítése. A közjegyzői okirat költségeit a bérlőnek kell megfizetnie.

A nyertes pályázónak a szerződés megkötésére 8 munkanap, a közjegyzői okirat aláírására további 8 munkanap áll rendelkezésére. Amennyiben a nyertes pályázó a bérleti szerződést határidőben nem köti meg, és amennyiben a bérleti jogviszony létrejöttének feltételeként előírt közjegyzői okiratot határidőben nem írja alá, a Budapest Főváros XVI. kerületi Önkormányzatnak a bérlő kijelöléséről szóló jognyilatkozatához való kötöttsége megszűnik, s ezt követően a Budapest Főváros XVI. kerületi Önkormányzat már nem köteles a szerződés megkötésére.

A bérleti szerződés alapján a bérlőnek kell gondoskodnia a helyiségnek a tevékenysége céljára történő alkalmassá tételéről. Az ehhez szükséges összes hatósági engedélyt a bérlő köteles beszerezni.

**1. számú függelék**

**Nyilatkozat**

2011. évi CXCVI. törvény 3. § (1) bekezdésében meghatározott átlátható szervezetről)

Alulírott………………………………………………. nyilatkozom, hogy az általam képviselt

…………………………………………..

1. átlátható szervezet: a) az állam, a költségvetési szerv, a köztestület, a helyi önkormányzat, a nemzetiségi önkormányzat, a társulás, az egyházi jogi személy, az olyan gazdálkodó szervezet, amelyben az állam vagy a helyi önkormányzat külön-külön vagy együtt 100%-os részesedéssel rendelkezik, a nemzetközi szervezet, a külföldi állam, a külföldi helyhatóság, a külföldi állami vagy helyhatósági szerv és az Európai Gazdasági Térségről szóló megállapodásban részes állam szabályozott piacára bevezetett nyilvánosan működő részvénytársaság,

b) az olyan belföldi vagy külföldi jogi személy vagy jogi személyiséggel nem rendelkező gazdálkodó szervezet, amely megfelel a következő

feltételeknek:

ba) tulajdonosi szerkezete, a pénzmosás és a terrorizmus finanszírozása megelőzéséről és megakadályozásáról szóló törvény szerint meghatározott tényleges tulajdonosa megismerhető,

bb) az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban rendelkezik adóilletőséggel, amellyel Magyarországnak a kettős adóztatás elkerüléséről szóló egyezménye van,

bc) nem minősül a társasági adóról és az osztalékadóról szóló törvény szerint meghatározott ellenőrzött külföldi társaságnak,

bd) a gazdálkodó szervezetben közvetlenül vagy közvetetten több mint 25%-os tulajdonnal, befolyással vagy szavazati joggal bíró jogi személy, jogi személyiséggel nem rendelkező gazdálkodó szervezet tekintetében a ba), bb) és bc) alpont szerinti feltételek fennállnak;

c) az a civil szervezet és a vízitársulat, amely megfelel a következő feltételeknek:

ca) vezető tisztségviselői megismerhetők,

cb) a civil szervezet és a vízitársulat, valamint ezek vezető tisztségviselői nem átlátható szervezetben nem rendelkeznek 25%-ot meghaladó részesedéssel,

cc) székhelye az Európai Unió tagállamában, az Európai Gazdasági Térségről szóló megállapodásban részes államban, a Gazdasági Együttműködési és Fejlesztési Szervezet tagállamában vagy olyan államban van, amellyel Magyarországnak a kettős adóztatás elkerüléséről szóló egyezménye van;

Budapest,…………………………………….

………………………………………….. nyilatkozattevő cégszerű aláírása

\*Megfelelő rész aláhúzandó